ข้อบัญญัติองค์การบริหารส่วนตำบลหนองไขว่ข้อบัญญัติองค์การบริหารส่วนตำบลหนองไขว่เรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิด หรือบางประเภทในท้องที่เขตองค์การบริหารส่วนตำบลหนองไขว่อำเภอหล่มสัก จังหวัดเพชรบูรณ์พ.ศ. ๒๕๕๘ อาศัยอำนาจตามความใน มาตรา ๙ วรรคสอง แห่งพระราชบัญญัติควบคุมอาคาร พ.ศ. ๒๕๒๒ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๒) พ.ศ. ๒๕๓๕ และมาตรา ๗๑แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่ ๕)พ.ศ. ๒๕๔๖ องค์การบริหารส่วนตำบลหนองไขว่โดยความเห็นชอบของสภาองค์การบริหารส่วนตำบลหนองไขว่ และนายอำเภอหล่มสักจึงออกข้อบัญญัติไว้ ดังต่อไปนี้ข้อ ๑ ข้อบัญญัตินี้เรียกว่า ข้อบัญญัติองค์การบริหารส่วนตำบลหนองไขว่ เรื่อง กำหนดบริเวณ ห้ามก่อสร้างดัดแปลง หรือเปลี่ยนการใช้อาคารบางชนิด หรือบางประเภท ในท้องที่เขตองค์การบริหารส่วนตำบลหนองไขว่อำเภอหล่มสัก จังหวัดเพชรบูรณ์ พ.ศ. ๒๕๕๘ข้อ ๒[๑] ข้อบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป และให้สิ้นสุดระยะเวลาการใช้บังคับเมื่อมีประกาศกฎกระทรวงให้บังคับใช้ผังเมืองรวมเมืองเพชรบูรณ์ในเขตท้องที่ตามข้อ ๓ข้อ ๓ ในข้อบัญญัตินี้บริเวณที่ ๑ หมายความว่าพื้นที่ในบริเวณ ดังต่อไปนี้๑.๑ ด้านเหนือ จดทางหลวงแผ่นดินหมายเลข ๒๐๐๘ ฟากใต้ด้านตะวันออก จดทางหลวงแผ่นดินหมายเลข ๒๑ ฟากตะวันตกเส้นขนานระยะ ๒๕๐ เมตร กับศูนย์กลางทางหลวงแผ่นดินหมายเลข ๒๑ที่จุดซึ่งอยู่ห่างจากถนนสาย ญ ๑ บรรจบกับถนนสายง ๒ และถนนสาย ค ๙ ไปทางทิศตะวันตกเฉียงใต้ตามแนวถนนสาย ญ ๑ เป็นระยะ ๒๕๐เมตร จดทางหลวงแผ่นดินหมายเลข ๒๑ด้านใต้ จดถนนสายฉ ฟากเหนือด้านตะวันตก จดถนนสาย ฉ ฟากตะวันออก๑.๒ ด้านเหนือ จดถนนสาย ค ๙ ฟากใต้ ถนนสาย ข ๘ ฟากใต้และแนวเขตเทศบาลด้านใต้ บริเวณหลักเขตที่ ๕ด้านตะวันออก จดแนวเขตตำบลตาลเดี่ยวด้านตะวันตกซึ่งเป็นแม่น้ำป่าสักด้านใต้ จดถนนสายข ๑๐ ฟากเหนือ และเส้นตั้งฉากกับแนวศูนย์กลางถนนสาย ข ๙ บริเวณที่ถนนสาย ข ๙ บรรจบกับถนนสายข ๑๐ และถนนสาย ก ๓ เส้นขนานระยะ ๓๐๐ เมตรกับศูนย์กลางถนนสาย ข ๙ ศูนย์กลางถนนสายค ๙ และศูนย์กลางถนนสาย ญ ๑ และเส้นตั้งฉากกับแนวศูนย์กลางถนนสาย ญ ๑ และถนนสาย ฌที่จุดซึ่งถนนสาย ญ ๑ บรรจบกับถนนสาย ฌ และถนนสาย ฉด้านตะวันตก จดถนนสาย ญ ๑ ฟากตะวันออก๑.๓ ด้านเหนือ จดถนนสาธารณะไม่ปรากฏชื่อ ฟากใต้และเส้นตั้งฉากกับแนวศูนย์กลางถนนสาย ญ ๒ และถนนสาย ฌ ที่จุดซึ่งถนนสาย ญ ๒บรรจบกับถนนสาย ฌด้านตะวันออก จดทางหลวงแผ่นดินหมายเลข ๒๑ (ถนนสาย ญ ๒) ฟากตะวันตกและเส้นขนานระยะ ๑๕๐ เมตร กับศูนย์กลางถนนสาย ญ ๒ และสถานีวิทยุกระจายเสียงเสียงอดิศร๑๕๕๗ด้านใต้ จดทางหลวงแผ่นดินหมายเลข๑๒ ฟากเหนือด้านตะวันตก จดถนนสาธารณะไม่ปรากฏชื่อ ฟากตะวันออก๑.๔ ด้านเหนือ จดเส้นตั้งฉากกับแนวศูนย์กลางถนนสาย ญ ๒และถนนสาย ฌ ที่จุดซึ่งถนนสาย ญ ๒ บรรจบกับถนนสาย ฌด้านตะวันออก จดเส้นขนานระยะ ๕๐๐ เมตร กับศูนย์กลางถนนสาย ญ๒ด้านใต้ จดเส้นขนานระยะ๑๐๐ เมตร กับศูนย์กลางทางหลวงแผ่นดินหมายเลข ๑๒ด้านตะวันตก จดสถานีขนส่งผู้โดยสารอำเภอหล่มสัก เส้นขนานระยะ ๒๐๐ เมตร กับศูนย์กลางถนนสาย ญ ๒ ถนนสาย ญ ๒ฟากตะวันออกบริเวณที่ ๒หมายความว่า พื้นที่ในบริเวณ ดังต่อไปนี้๒.๑ ด้านเหนือ จดแนวเขตเทศบาลหล่มสักด้านใต้ด้านตะวันออก จดถนนโครงการสาย ข ๘ ฟากตะวันตกด้านใต้ จดถนนโครงการสายข ๘ ฟากเหนือ และถนนโครงการสาย ค ๙ ฟากเหนือ๒.๒ ด้านเหนือ จดห้วยน้ำก้อใหญ่ ฝั่งใต้ด้านตะวันออก จดถนนสาย ญ ๒ ฟากตะวันตกด้านใต้ จดถนนสาธารณะไม่ปรากฏชื่อฟากเหนือด้านตะวันตก จดเส้นขนานระยะ ๑๕๐ เมตรกับศูนย์กลางถนนสาย ญ ๒ และวัดอินทร์เตชะสว่างวราราม๒.๓ ด้านเหนือ จดห้วยน้ำก้อใหญ่ ฝั่งใต้ด้านตะวันออก จดเส้นขนานระยะ ๑๕๐ เมตร กับศูนย์กลางถนนสาย ญ๒ด้านใต้ จดถนนสาธารณะไม่ปรากฏชื่อฟากเหนือด้านตะวันตก จดถนนสาย ญ ๒ ฟากตะวันออกบริเวณที่ ๓หมายความว่า พื้นที่ในบริเวณ ดังต่อไปนี้๓.๑ ด้านเหนือ จดถนนสาธารณะไม่ปรากฏชื่อ ฟากใต้ด้านตะวันออก จดถนนสาย ญ ๒ ฟากตะวันออกด้านใต้ จดสถานีวิทยุกระจายเสียงเสียงอดิศร ๑๕๕๗ด้านตะวันตก จดเส้นขนานระยะ ๑๕๐ เมตรกับศูนย์กลางถนนสาย ญ ๒๓.๒ ด้านเหนือ จดถนนสาธารณะไม่ปรากฏชื่อ ฟากใต้ด้านตะวันออก จดเส้นขนานระยะ ๒๐๐ เมตร กับศูนย์กลางถนนสาย ญ๒ด้านใต้ จดสถานีขนส่งผู้โดยสารอำเภอหล่มสักด้านตะวันตก จดถนนสาย ญ ๒ ฟากตะวันออกบริเวณที่ ๔หมายความว่า พื้นที่ในบริเวณ ดังต่อไปนี้๔.๑ ด้านเหนือ จดทางหลวงแผ่นดินหมายเลข ๑๐๐๘ ฟากใต้ด้านตะวันออก จดถนนสาย ฉ ฟากตะวันออก ถนนสาย ฌ ฟากตะวันตกและที่ดินของการไฟฟ้าส่วนภูมิภาคด้านใต้ จดเส้นตั้งฉากกับแนวศูนย์กลางถนนสายญ ๒ และถนนสาย ฌ ที่จุดซึ่งถนนสาย ญ ๒ บรรจบกับถนนสาย ฌ ถนนสาธารณะไม่ปรากฏชื่อฟากเหนือด้านตะวันตก จดเขตตำบลน้ำก้อด้านตะวันออก๔.๒ ด้านเหนือ จดถนนสาธารณะไม่ปรากฏชื่อ ฟากใต้ด้านตะวันออก จดเส้นขนานระยะ ๕๐๐ เมตร กับศูนย์กลางถนนสาย ญ๒ด้านใต้ จดถนนสาธารณะไม่ปรากฏชื่อฟากเหนือ และเขตตำบลน้ำชุนด้านเหนือด้านตะวันตก จดแนวเขตผังเมืองรวมด้านตะวันตกซึ่งเป็นเส้นตั้งฉากกับแนวศูนย์กลางทางหลวงแผ่นดินหมายเลข ๑๒ที่จุดซึ่งอยู่ห่างจากทางหลวงแผ่นดินหมายเลข ๑๒ บรรจบกับถนนสาธารณะไม่ปรากฏชื่อไปทางทิศตะวันตกเฉียงเหนือตามแนวทางหลวงแผ่นดินหมายเลข ๑๒ เป็นระยะ ๖๕๐ เมตรและเขตตำบลน้ำก้อด้านตะวันออก๔.๓ ด้านเหนือ จดเส้นตั้งฉากกับแนวศูนย์กลางถนนสาย ญ ๑ที่จุดซึ่งถนนสาย ญ ๑ บรรจบกับถนนสาย ฌ และถนนสาย ฉ และเส้นขนานระยะ ๓๐๐เมตรกับศูนย์กลางถนนสาย ค ๙ด้านตะวันออก จดแนวเขตตำบลตาลเดี่ยวด้านตะวันตกซึ่งเป็นแม่น้ำป่าสักด้านใต้ จดแนวเขตตำบลตาลเดี่ยวด้านตะวันตกซึ่งเป็นแม่น้ำป่าสัก และทางหลวงแผ่นดินหมายเลข ๑๒ ฟากเหนือด้านตะวันตก จดเส้นขนานระยะ ๕๐๐ เมตรกับศูนย์กลางถนนสาย ญ ๒ และถนน สาย ฌ ฟากตะวันออก๔.๔ ด้านเหนือ จดเส้นขนานระยะ ๑๐๐ เมตรกับศูนย์กลางทางหลวงแผ่นดินหมายเลข ๑๒ และทางหลวงแผ่นดินหมายเลข ๑๒ ฟากใต้ด้านตะวันออก จดเส้นตั้งฉากกับแนวศูนย์กลางทางหลวงแผ่นดินหมายเลข๑๒ ที่จุดซึ่งอยู่ห่างจากทางหลวงแผ่นดินหมายเลข๑๒ บรรจบกับถนนสาย ก ๒ ไปทางทิศตะวันตกเฉียงเหนือ ตามแนวทางหลวงแผ่นดินหมายเลข๑๒ เป็นระยะ ๒,๑๐๐ เมตร และแนวเขตตำบลลานบ่าด้านเหนือด้านใต้ จดแนวเขตผังเมืองรวมด้านใต้ซึ่งเป็นเส้นขนานระยะ ๑,๐๐๐ เมตร กับศูนย์กลางทางหลวงแผ่นดินหมายเลข ๑๒และเส้นตรงที่ต่อจากเส้นตรงที่เริ่มต้นจากทางหลวงแผ่นดินหมายเลข ๒๑ที่จุดซึ่งอยู่ห่างจากทางหลวงแผ่นดินหมายเลข ๒๑ บรรจบกับทางหลวงแผ่นดินหมายเลข ๑๒ไปทางทิศตะวันตกเฉียงใต้ตามแนวทางหลวงแผ่นดินหมายเลข ๑๒ เป็นระยะ ๒,๐๐๐ เมตรไปทางทิศตะวันออกเฉียงใต้จนบรรจบกับถนนสาธารณะไม่ปรากฏชื่อที่จุดซึ่งอยู่ห่างจากถนนสาธารณะไม่ปรากฏชื่อ บรรจบกับห้วยน้ำชุนไปทางทิศตะวันออกเฉียงใต้ตามแนวถนนสาธารณะไม่ปรากฏชื่อเป็นระยะ๑,๑๐๐เมตรไปทางทิศตะวันออกเฉียงใต้จนบรรจบกับแนวเขตผังเมืองรวมด้านใต้ซึ่งเป็นเส้นขนานระยะ ๑,๐๐๐ เมตรกับศูนย์กลางทางหลวงแผ่นดินหมายเลข ๑๒ด้านตะวันตก จดแนวเขตตำบลน้ำชุนด้านตะวันออกบริเวณที่ ๕หมายความว่า พื้นที่ในบริเวณ ดังต่อไปนี้ด้านเหนือ จดทางหลวงแผ่นดินหมายเลข๑๒ ฟากใต้ด้านตะวันออก จดเส้นตั้งฉากกับแนวศูนย์กลางทางหลวงแผ่นดินหมายเลข๑๒ ที่จุดซึ่งอยู่ห่างจากทางหลวงแผ่นดินหมายเลข๑๒ บรรจบกับถนนสาย ก ๒ ไปทางทิศตะวันตกเฉียงเหนือตามแนวทางหลวงแผ่นดินหมายเลข ๑๒ เป็นระยะ ๙๐๐ เมตรด้านใต้ จดแนวเขตตำบลลานบ่าด้านเหนือซึ่งเป็นห้วยน้ำชุนด้านตะวันตก จดเส้นตั้งฉากกับแนวศูนย์กลางทางหลวงแผ่นดินหมายเลข๑๒ ที่จุดซึ่งอยู่ห่างจากทางหลวงแผ่นดินหมายเลข๑๒ บรรจบกับถนนสาย ก ๒ ไปทางทิศตะวันตกเฉียงเหนือตามแนวทางหลวงแผ่นดินหมายเลข ๑๒ เป็นระยะ ๒,๑๐๐ เมตรบริเวณที่ ๖หมายความว่า พื้นที่ในบริเวณ ดังต่อไปนี้ด้านเหนือ จดเส้นตั้งฉากกับแนวศูนย์กลางถนนสายญ ๑ ที่จุดซึ่งถนนสาย ญ ๑ บรรจบกับถนนสาย ง ๒ และถนนสาย ค ๙ไปทางทิศตะวันตกเฉียงใต้ตามแนวถนนสาย ญ ๑ เป็นระยะ ๒๕๐ เมตรด้านตะวันออก จดถนนสาย ญ ๑ ฟากตะวันตกด้านใต้ จดเส้นตั้งฉากกับแนวศูนย์กลางถนนสายญ ๑ ที่จุดซึ่งอยู่ห่างจากถนนสาย ญ ๑ บรรจบกับถนนสาย ฌไปทางทิศตะวันออกเฉียงเหนือตามแนวถนนสาย ญ ๑ เป็นระยะ ๓๐๐ เมตรด้านตะวันตก จดเส้นขนานระยะ ๒๕๐เมตรกับศูนย์กลางถนนสาย ญ ๑บริเวณที่ ๗หมายความว่า พื้นที่ในบริเวณที่สาธารณประโยชน์ ดังต่อไปนี้ด้านเหนือ จดทางหลวงแผ่นดินหมายเลข๑๒ ส่วนแยกไปบรรจบกับทางหลวงแผ่นดินหมายเลข ๒๑ ฟากใต้ด้านตะวันออก จดถนนสาย ญ ๒ ฟากตะวันตกด้านใต้ จดทางหลวงแผ่นดินหมายเลข๑๒ ฟากเหนือทั้งนี้ พื้นที่บริเวณที่ ๑ บริเวณที่ ๒บริเวณที่ ๓ บริเวณที่ ๔ บริเวณที่ ๕ บริเวณที่ ๖ และบริเวณที่ ๗ปรากฏตามแผนที่ท้ายข้อบัญญัตินี้ข้อ ๔ ภายในบริเวณที่ ๑ห้ามมิให้บุคคลใดก่อสร้างอาคาร ดังต่อไปนี้(๑) โรงงานทุกประเภทเว้นแต่โรงงานที่ประกอบกิจการโดยไม่ก่อเหตุรำคาญตามกฎหมายว่าด้วยการสาธารณสุขหรือไม่เป็นมลพิษต่อชุมชนหรือสิ่งแวดล้อม(๒) คลังเชื้อเพลิงเพื่อการขายส่ง(๓) สถานที่เก็บก๊าชและสถานที่บรรจุก๊าช(ตามกฎหมายว่าด้วยการควบคุมน้ำมันเชื้อเพลิง) แต่ไม่หมายความรวมถึงสถานีบริการและร้านจำหน่ายก๊าช(๔) อาคารเก็บวัตถุระเบิด(๕) โรงกำจัดมูลฝอยข้อ ๕ ภายในบริเวณที่ ๒ห้ามมิให้บุคคลใดก่อสร้างอาคาร ดังต่อไปนี้(๑) โรงงานทุกประเภทเว้นแต่โรงงานที่ประกอบกิจการโดยไม่ก่อเหตุรำคาญตามกฎหมายว่าด้วยการสาธารณสุขหรือไม่เป็นมลพิษต่อชุมชนหรือสิ่งแวดล้อม(๒) คลังเชื้อเพลิงเพื่อการขายส่ง(๓) สถานที่เก็บก๊าชและสถานที่บรรจุก๊าช(ตามกฎหมายว่าด้วยการควบคุมน้ำมันเชื้อเพลิง) แต่ไม่หมายความรวมถึงสถานีบริการและสถานีจำหน่ายก๊าช(๔) อาคารเก็บวัตถุระเบิด(๕) อาคารเลี้ยงม้า โค กระบือ สุกร แพะ แกะ ห่าน เป็ด หรือไก่เพื่อการค้าหรือโดยก่อเหตุรำคาญตามกฎหมายว่าด้วยการสาธารณสุข(๖) โรงกำจัดมูลฝอยข้อ ๖ ภายในบริเวณที่ ๓ห้ามมิให้บุคคลใดก่อสร้างอาคาร ดังต่อไปนี้(๑) โรงงานทุกประเภทเว้นแต่โรงงานที่ประกอบกิจการโดยไม่ก่อเหตุรำคาญตามกฎหมายว่าด้วยการสาธารณสุขหรือไม่เป็นมลพิษต่อชุมชนหรือสิ่งแวดล้อม(๒) คลังเชื้อเพลิงเพื่อการขายส่ง(๓) สถานที่บรรจุก๊าชและสถานที่เก็บก๊าซ(ตามกฎหมายว่าด้วยการควบคุมน้ำมันเชื้อเพลิง)(๔) อาคารเก็บวัตถุระเบิด(๕) อาคารเลี้ยงม้า โค กระบือ สุกร แพะ แกะห่าน เป็ด หรือไก่ เพื่อการค้า หรือโดยก่อเหตุรำคาญตามกฎหมายว่าด้วยการสาธารณสุข(๖) อาคารเก็บผลิตผลการเกษตร(๗) สถานหรือฌาปนสถาน(๘) โรงกำจัดมูลฝอย(๙) โรงเก็บเศษวัสดุข้อ ๗ ภายในบริเวณที่ ๔ห้ามมิให้บุคคลใดก่อสร้างโรงงงานทุกประเภทเว้นแต่โรงงานที่ประกอบกิจการโดยไม่เป็นมลพิษต่อชุมชนหรือสิ่งแวดล้อมข้อ ๘ ภายในบริเวณที่ ๕ห้ามมิให้บุคคลใดก่อสร้างอาคาร ดังต่อไปนี้(๑) สถานสงเคราะห์หรือรับเลี้ยงคนชรา(๒) สถานสงเคราะห์หรือรับเลี้ยงเด็ก(๓) สุสานหรือฌาปนสถานข้อ ๙ ภายในบริเวณที่ ๖ห้ามมิให้บุคคลใดก่อสร้างอาคาร ดังต่อไปนี้(๑) โรงงานทุกประเภท เว้นแต่โรงงานที่ประกอบกิจการเกี่ยวกับอุตสาหกรรมบริการโรงงาน ที่ประกอบกิจการโดยไม่เป็นมลพิษต่อชุมชนหรือสิ่งแวดล้อมและโรงงานที่ประกอบกิจการเกี่ยวกับคลังสินค้า(๒) สถานสงเคราะห์หรือรับเลี้ยงคนชรา(๓) สถานสงเคราะห์หรือรับเลี้ยงเด็ก(๔) สุสานหรือฌาปนสถานข้อ ๑๐ ภายในบริเวณที่๗ ห้ามมิให้บุคคลใดก่อสร้างอาคารทุกประเภท ยกเว้นอาคารเพื่อสันทนาการอาคารเพื่อการรักษาคุณภาพสิ่งแวดล้อม และอาคารเพื่อสาธารณประโยชน์ข้อ ๑๑ ภายในบริเวณพื้นที่ที่กำหนดไว้ตามข้อ๓ ห้ามบุคคลใดดัดแปลง หรือเปลี่ยนการใช้อาคารใดๆ เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๔ ข้อ ๕ ข้อ๖ ข้อ ๗ ข้อ ๘ ข้อ ๙ และข้อ ๑๐ข้อ ๑๒ อาคารที่มีอยู่แล้วในพื้นที่ที่กำหนดตามข้อ๓ ก่อนหรือในวันที่ข้อบัญญัตินี้ใช้บังคับให้ได้รับยกเว้นไม่ต้องปฏิบัติตามข้อบัญญัตินี้แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามที่กำหนดในข้อ๔ ข้อ ๕ ข้อ ๖ ข้อ ๗ ข้อ ๘ ข้อ ๙ และข้อ ๑๐ข้อ ๑๓ อาคารที่ได้รับใบอนุญาตหรือใบแจ้งการก่อสร้างดัดแปลง หรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่ข้อบัญญัตินี้ใช้บังคับ และยังก่อสร้าง ดัดแปลงหรือเปลี่ยนการใช้ไม่แล้วเสร็จให้ได้รับยกเว้นไม่ต้องปฏิบัติตามข้อบัญญัตินี้แต่จะขอเปลี่ยนแปลงการอนุญาตหรือการแจ้งให้เป็นการขัดต่อข้อบัญญัตินี้ไม่ได้ข้อ ๑๔ ให้นายกองค์การบริหารส่วนตำบลหนองไขว่รักษาการตามข้อบัญญัตินี้ประกาศณ วันที่ ๑ ตุลาคม พ.ศ. ๒๕๕๘อัมพร มีแสงนายกองค์การบริหารส่วนตำบลหนองไขว่[เอกสารแนบท้าย]๑. แผนที่ท้ายข้อบัญญัติองค์การบริหารส่วนตำบลหนองไขว่เรื่อง กำหนดบริเวณ ห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภท ในท้องที่เขตองค์การบริหารส่วนตำบลหนองไขว่ อำเภอหล่มสักจังหวัดเพชรบูรณ์ พ.ศ. ๒๕๕๘(ดูข้อมูลจากภาพกฎหมาย)ปริยานุช/จัดทำ๒๐ ตุลาคม ๒๕๕๘วริญา/ตรวจ๒๐ ตุลาคม ๒๕๕๘[๑] ราชกิจจานุเบกษาเล่ม ๑๓๒/ตอนพิเศษ ๒๕๙ ง/หน้า ๓/๑๘ ตุลาคม ๒๕๕๘